Rafik Zekhnini (20) går på lån fra Fiorentina til den nederlandske klubben FC Twente.

Klubben rykket ned fra Eredivise fra forrige sesong, så Zekhnini skal nå forsøke å hjelpe klubben opp fra nest høyeste nivå.

– Jeg er glad for å være her. Alle kjenner FC Twente, så det er fint å få lov til å spille her, sier han til klubbens nettsider.

Klubben er glad for å ha sikret seg nordmannens tjenester.

– Det er flott at vi kunne hente Rafik Zekhnini, en elegant og rask kantspiller. Han kan spille på begge kantene, og vi var for tynt besatt, sier teknisk direktør Ted van Leeuwen.

Han tror begge parter vil nye godt av samarbeidet.

– Rafik er en ung spiller med mye erfaring. Han har en flott karakter og er veldig motivert for å komme til Twente. Han ser derfor ut til å passe perfekt i denne gruppen, sier van Leeuwen.